God trekning for Solskjærs United i Europa League
Ole Gunnar Solskjær skal møte Club Brugge i Europa League. Foto: JON SUPER, REUTERS / NTB SCANPIX
Unggutten Mason Greenwood blir omkranset av lagkamerater etter at han scoret to mål i Manchester Uniteds 4 – 0-seier over AZ Alkmaar i Europa League. Foto: Jon Super, Reuters / NTB scanpix
Det ble utfallet av mandagens trekning av Europa Leagues 16-delsfinaler. Manchester United tok seg til cupspillet som gruppevinner.
Club Brugge spilte i høst i Champions League, der de havnet på en sterk tredjeplass i gruppe med fotballstormaktene Paris Saint-Germain og Real Madrid.
Belgierne havnet foran tyrkiske Galatasaray i gruppen, laget de spilte uavgjort to ganger mot. Club Brugge vant ingen kamper i gruppe A, men spilte også uavgjort mot Real Madrid på Santiago Bernabéu.
Klubben leder også den belgiske serien. Den første kampen spilles på Jan Breydel Stadium, mens returoppgjøret går på Old Trafford.
Olympiakos og Omar Elabdellaoui møter Arsenal. Erling Braut Haalands Red Bull Salzburg fikk tyske Eintracht Frankfurt i mandagens trekning.
Vi får også et norsk møte i turneringen. Ståle Solbakkens FC København møter Celtic, hvor Kristoffer Ajer og Mohamed Elyounoussi spiller.
Disse lagene møtes i 16-delsfinalene i Europa League:
I trekningen kunne ingen lag trekke en motstander fra samme nasjon, eller et lag de møtte i gruppespillet.
Laget fra pott to spiller på hjemmebane i det første av to oppgjør.
Pott 1: Ajax (Nederland), Arsenal (England), Basel (Sveits), Benfica (Portugal), Braga (Portugal), Celtic (Skottland), Espanyol (Spania), Gent (Belgia), Inter (Italia), Istanbul Basaksehir (Tyrkia), LASK (Østerrike), Malmö (Sverige), Manchester United (England), Porto (Portugal), RB Salzburg (Østerrike), Sevilla (Spania).
Pott 2: APOEL (Kypros), AZ (Nederland), Bayer Leverkusen (Tyskland), Cluj (Romania), Club Brugge (Belgia), FC København (Danmark), Eintracht Frankfurt (Tyskland), Getafe (Spania), Ludogorets (Bulgaria), Olympiakos (Hellas), Rangers (Skottland), Roma (Italia), Sjakhtar Donetsk (Ukraina), Sporting (Portugal), Wolfsburg (Tyskland), Wolverhampton (England).
Finalen av Europa League spilles i den polske byen Gdansk. Vinneren av turneringen er sikret en plass i Champions League neste sesong.
Hvor spilte Brugge uavgjort mot Real Madrid?
på Santiago Bernabéu